Argos (syn Dia)

Argos (, ) je v gréckej mytológii syn najvyššieho boha Dia a Nioby, dcéry argejského kráľa Forónea. Apollodoros, Kronika, 2,1,1–2.

Argos nastúpil na trón v Argu po svojom strýkovi Apidovi, ktorý po vražednom sprisahaní zomrel bezdetný. Argos sa potom oženil s Euadnou, dcérou riečneho boha Strymóna a mal s ňou synov, Ekbasa, Peirasa, Epidaura, a Kriasa, ktorý sa stal nástupcom trónu. Antický autor Pausanias však uvádza, že mal len dvoch synov, Peirasa a Forba, jeho nástupcu. Pausanias v druhom storočí Argos navštívil a neďaleko mesta videl aj hrobku kráľa Arga (zaiste symbolickú).Pausanias, Periégésis tés Hellados, 2,22,5.

Podľa argejskej tradície sídelné mesto Argos dostalo svoje meno až za vlády kráľa Arga.Pausanias, Periégésis tés Hellados, 2,16,1.Hyginus, Fabulae 145. 

 Referencie 

 Pozri aj 
 Zoznam kráľov Argu

Kategória:Postavy gréckej mytológie